|  |  |
| --- | --- |
| 1. Hvad er ydelsens lov­grund­lag? | § 99 i serviceloven |
| 1. Hvilket behov dækker ydel­sen? | Kommunen stiller støtte- og kontaktpersoner til rådighed for at styrke de mest socialt udsatte borgeres mulighed for at opnå og bevare kontakt til omverdenen ud fra egne ønsker og behov. Den enkelte kan støttes i at benytte samfundets muligheder og allerede etablerede tilbud. |
| 1. Hvad er formålet med ydel­sen? | Støtten er et supplement til de øvrige sociale tilbud som f.eks. § 83 personlig pleje, § 85 socialpædagogisk bistand, efterforsorg efter udflytning fra forsorgshjem. Den opsøgende medarbejder kan støtte borgeren i at kontakte relevante etablerede tilbud og fremme samarbejdet med de relevante behandlere. |
| 1. Hvilke aktiviteter indgår i ydel­sen? | * Alle borgere kan henvende sig til kommunen og gøre opmærksom på at en person har brug for hjælp * Opsøgende medarbejdere udfører relations skabende kontakt til de mest socialt udsatte og isolerede sindslidende, misbrugere og hjemløse * Tilbud om kontakt til etablerede tilbud f.eks. kommunale myndigheder, væresteder, behandlingssystemet, sundhedsvæsenet etc. * Introduktion til Rådgivningen i Center for Psykiatri og Handicap * Anonymitet |
| 1. Hvilke aktiviteter indgår ikke i ydelsen? | Øvrige indsatser efter serviceloven. |
| 1. Hvem kan modtage ydel­sen? | De mest isolerede og socialt udsatte personer med sindslidelser, et stof- eller alkoholmisbrug eller særlige sociale problemer, der ikke har eller ikke kan opholde sig i egen bolig.   |  | | --- | | Følgende borgere kan som udgangspunkt modtage støtten:   * Sindslidende (ikke afgrænset til bestemte psykiatriske diagnoser), der ikke kan gøre brug af de eksisterende tilbud og dermed udgør en gruppe der er socialt udsatte og isolerede * Hjemløse, socialt udsatte og isolerede personer med et stof-/alkoholmisbrug, som har et manglende eller uafklarede behandlingstilbud, boligproblem m.m.   Målgruppen er kendetegnet ved:   * Ingen eller kun ringe kontakt til personlige og offentligt netværk * Lever isoleret og i synlig nød, og har et behandlings- eller omsorgsbehov, som ikke kan tilgodeses hensigtsmæssigt indenfor rammerne af de eksisterende tilbud * Lever udenfor det øvrige samfund og kan profitere af en støtte-/kontaktpersonsordning | |  | | |
| 1. Ydelsens omfang? | Der er ikke fastsat tidsmæssige rammer for hvor lang tid det tager at etablere en kontakt og hvornår støtte- og kontakt forholdet kan afsluttes. |
| 1. Er der valgmulighed med hen­syn til leverandør? | Nej. |
| 1. Hvem leverer ydelsen? | Vordingborg Kommune |
| 1. Krav til udføreren? | Leverandøren skal tilrettelægge støtten således borgeren kan opbygge og bevare en relation til de medarbejdere, der udfører indsatsen.  Der skal være et kollegialt fagligt miljø med faglig udvikling, erfaringsopsamling, supervision og løbende efteruddannelse.  Medarbejderne skal leve op til Vordingborg Kommunes værdigrundlag i mødet med borgeren. |
| 1. Hvad koster ydelsen for bor­geren? | Gratis. |
| 1. Hvad er kommunens kva­li­tetsmål? | Støtten gives som udgangspunkt af medarbejdere med relevant faglig baggrund fra handicap- og psykiatriområdet samt området for socialt udsatte. |
| 1. Hvordan følges op på ydel­sen? | Alle henvendelser registreres uden personoplysninger.  Effekten af hjælpen måles på om borgeren efterfølgende benytter samfundets muligheder og allerede etablerede tilbud. |
| 1. Brugerundersøgelse? | Ikke beskrevet pga. anonymitet. |
| 1. Er der særlige forhold at ta­ge hensyn til? | Der udarbejdes ikke afgørelse til borger om støtten pga. anonymitet. |
| 1. Hvilke klagemuligheder er der? | Du har mulighed for at klage skriftligt over støtten, og den skal du sende til Vordingborg Kommune, Center for Psykiatri og Handicap, Valdemarsgade 43, 4760 Vordingborg.  Hvis du klager mundtligt, skal du kontakte Center for Psykiatri og Handicap på tlf. 55 36 29 10. Du vil herefter blive kontaktet af en sagsbehandler, der vil hjælpe dig med at skrive klagen. |